Musiyum Ranggawarsita

**Musiyum Ranggawarsita**   *{ꦩꦸꦱꦶꦪꦸꦩ꧀​ꦫꦁ​ꦒꦮꦂꦱꦶꦠ}* inggih menika salah sawiji musiyum kang kagolong Musiyum Negeri ingkang dipun kelola dening Pamerintah Provinsi Jawa Tengah. Musiyum iki mapan wonten ing Dalan Abdul Rahman Saleh Nomer 1, Kalibanteng Kulon, kutha Semarang. 

## Ranggawarsita 
jmpl|Raden Ngabei Ranggawarsita
Raden Ngabehi Ranggawarsita, ingkang gadhah asma lair Bagus Burhan, minangka pujangga ageng Jawa ingkang kawentar minangka pujangga pungkasan ing tradhisi sastra keraton Jawa. Panjenenganipun miyos ing Surakarta tanggal 14 Maret 1802 lan seda ing taun 1873. Ranggawarsita asalipun saking kulawarga pujangga saha bangsawan, kanthi garis trah ingkang saged dipun telusuri dumugi Karajan Majapahit lumantar Kasultanan Pajang. Latar wingking kulawarga punika, katambah pendhidhikan pesantren utaminipun ing Pesantren Tegalsari, Ponorogo nggadhahi peran wigati anggenipun mbentuk kawruh, spiritualitas, saha kaprigelan sastra ingkang jembar. 

Ing lampahing gesangipun, Ranggawarsita ngabdi minangka pujangga ing lingkungan Keraton Surakarta Hadiningrat lan ngasilaken karya-karya sastra ingkang nggambaraken babagan sosial, pamikiran filsafat, saha spiritualitas Jawa-Islam. Lumantar karya-karyanipun, panjenenganipun nyerat lan ngrekam owah-owahan sosial saha krisis moral masarakat Jawa ing abad kaping sanga welas, saéngga pamikiranipun taksih gadhah relevansi dumugi jaman sapunika.

Dados Musiyum Kabanggaanipun Masarakat Jawa Tengah

**Misi**

Kaping pisan yaiku nglindhungi, ngembangaken, migunakaken koleksi, saha nyarujuki lan ngandharaken dhateng masarakat. Kaping pindhone nglampahi kajian saha ngiyataken potensi koleksi Musiyum Jawa Tengah Ranggawarsita supados saged dados sumber ngangsu kawruh ingkang nyenengake kanggé para putra wayah dumatheng luhuring kabudayan bangsa Indonesia.

## Koleksi Musiyum 
jmpl|Wayang Golek Purwa Koleksi Museum Ranggawarsita
jmpl|Wayang Kancil Koleksi Musiyum Ranggawarsita
Musiyum Ranggawarsita duwèni koleksi kang dipamerké ana ing gedung pameran, yaiku:
* Gedhung A1 (lanté  ngisor): Ruang Sujarah Alam
Ruang sajarah alam nampilake lukisan sajarah dumadinè cagar alam isiné yaiku koleksi watu-watu meteorit, grahana, gunung, watu-watu lan kéwan-kéwan kang diawetake
* Gedhung A2 (lanté  dhuwur): Ruang Paleontologi
Nampilake fosil-fosil kéwan, wit-witan, lan manungsa kang akèhé tinemu ing laladan Sangiran, Sragen

Musiyum Ranggawarsita nerapaken kalih cara konservasi keris ingkang awujud wesi, yaiku kanthi migunakaken bahan alamiah saha bahan kimia. Cara alamiah dipun lampahi kanthi migunakaken jeruk nipis ingkang dipun campur kaliyan sabun colek utawi migunakaken toya klapa seger kanggé ngilangaken karat. Proses reresik dipun tindakaken kanthi ngati-ati, yaiku ngolesi bahan manut arah permukaan wesi, dipun sikat ngginakaken sikat untu ingkang alus, lajeng dipun bilas ngginakaken toya mili supados boten ngrusak tekstur keris.

**Kain lan kertas**

Musiyum Ranggawarsita nindakaken konservasi tumrap koleksi ingkang awujud kain saha kertas lumantar cara fumigasi. Fumigasi punika dipun lampahi kanggé mbasmi saha nyegah tuwuhipun serangga saha mikroorganisme, kados ta jamur, ingkang saged ngrusak koleksi awujud naskah kuna, busana adat, saha bahan pustaka sanesipun. Musiyum Ranggawarsita gadhah ruangan khusus kanggé nindakaken fumigasi, saéngga prosèsipun saged kalampahan kanthi langkung efektif lan efisien.

Prosès fumigasi ing Musiyum Ranggawarsita dipun lampahi salami satunggal minggu kanthi migunakaken campuran bahan kimia awujud ethanol saha thymol. Campuran punika dipun lebokaken wonten ing gelas ukur lajeng dipun pasang wonten ing nginggil blower. Koleksi kertas dipun tata wonten ing rak, dene koleksi kain dipun gantung wonten ing salebeting ruangan fumigasi. Salajengipun, ruangan fumigasi dipun tutup kanthi rapet salami prosès fumigasi kalampahan.

**Watu**

Musiyum Ranggawarsita gadhah koleksi ingkang awujud watu, kados ta patung, stupa, prasasti, saha puzzle susunan candi ingkang dipun ginakaken minangka media sinau para siswa. Kangge njagi kahanan koleksi punika supados tansah sae, pihak musiyum kanthi rutin nindakaken pelestarian saha perawatan. Koleksi watu ingkang dipun simpen wonten ing njawi ruangan dipun resiki setunggal taun sepisan, dene koleksi watu ingkang mapan wonten ing salebeting ruangan dipun resiki saben tigang semester utawi kirang langkung setunggal setengah taun sepisan, saha ugi nalika wekdal-wekdhal tartamtu kados ta sadèrèngipun pameran.

Pembersihan punika limrahipun dipun tindakaken sasampunipun mangsa rendheng, awit lumut ingkang nempel wonten ing koleksi watu ing ruang kabuka cenderung saya kandel nalika mangsa rendheng. Prosès pembersihan dipun wiwiti kanthi nyemproti koleksi migunakaken cairan kimia utawi bahan alamiah kanggé nggaringaken lumut. Salajengipun, lumut ingkang sampun garing dipun sikat ngginakaken sikat ijuk ingkang alus saha dipun lampahi manut arah ornamen supados boten ngrusak relief koleksi. Tahap pungkasan, koleksi watu dipun bilas ngginakaken toya mili lajeng dipun garingaken ngginakaken kain resik supados karesikan saha kahanan koleksi tetep sae.

## Cathetan suku